Enam puluh negara mengambil bahagian Forum Irigasi Dunia Kedua di Thailand Kira-kira 1,200 perwakilan dari 60 negara akan mengambil bahagian dalam Forum Irigasi Dunia Kedua, yang akan dianjurkan oleh Thailand, bersempena dengan Mesyuarat Majlis Eksekutif Antarabangsa Ke 67. Menteri Pertanian dan Koperasi Jeneral Chatchai Sarikulya mengatakan bahawa Thailand diberi penghormatan oleh Suruhanjaya Antarabangsa Pengairan dan Saliran untuk menganjurkan Forum Irigasi Dunia Kedua dan Mesyuarat Majlis Eksekutif Antarabangsa Ke-67 bermula 6 hingga 12 November 2016 di Pusat Pameran dan Konvensyen Antarabangsa Chiang Mai di wilayah Chiang Mai. Forum Irigasi Dunia yang diadakan tiga tahun sekali menyediakan platform untuk komuniti pengairan dunia dan profesional pembangunan yang berminat untuk mencari jalan keluar kepada masalah yang melanda pengairan pertanian ketika kekurangan sumber air tawar akibat pemanasan global dan perubahan iklim. Forum Irigasi Dunia Kedua akan diadakan di bawah tema "Water Management in a Changing World: Role of Irrigation in Sustainable Food Production" yang mengandungi tiga sub-tema iaitu yang pertama melibatkan isu-isu utama pengairan dan saliran dalam menyeimbangkan air, makanan, tenaga, dan ekologi. Yang kedua adalah mengenai pengurusan keadaan iklim yang ekstrem, yang memfokuskan kepada banjir dan kemarau. Sub-tema ketiga melibatkan tindakan utama dan bijak untuk mengurangkan rasa lapar dan kemiskinan melalui pengairan dan saliran. Para peserta termasuk penggubal dasar, pakar-pakar, penyelidik, pengeluar, perunding, kontraktor, petani, dan ahli-ahli pertubuhan bukan kerajaan. General Chatchai berkata, menteri-menteri dari 13 buah negara mengesahkan bahawa mereka akan mengambil bahagian dalam forum tersebut. Negara-negara tersebut termasuklah China, Mesir, India, Indonesia, Republik Korea, Nepal, Pakistan, Rusia, Afrika Selatan, Sudan, Ukraine, Uzbekistan, dan Zimbabwe. Beliau mengatakan bahawa kerajaan sangat mementingkan Forum Irigasi Sedunia yang akan datang. Thailand akan berpeluang untuk membuat pembangunan pengairan yang lebih dikenali di kalangan masyarakat antarabangsa. Forum itu juga akan membantu mempromosikan industri pelancongan negara. Di samping itu, inisiatif Kebawah Duli Yang Maha Mulia dalam pengurusan sumber air akan turut dipamerankan, yang akan dibuka kepada orang ramai pada 7-8 November. Dikenali sebagai seorang pakar dalam pengurusan air, Kebawah Duli Yang Maha Mulia mengiktiraf akan kepentingan air. Pengurusan sumber air melalui inisiatif baginda bertujuan untuk menyelesaikan masalah-masalah kemarau dan banjir, serta rawatan air tercemar. Lawatan ke Pusat Kajian Pembangunan Diraja Huai Hong Khrai di Chiang Mai juga akan dimasukkan dalam program ini. Dalam forum ini, Thailand memilih empat orang "petani pintar" untuk menghadiri dan berkongsi pengetahuan dan pengalaman dengan petani-petani dari pelbagai negara yang mengambil bahagian.